Flueggea tinctoria

Flueggea tinctoria er en løvfellende busk i familien Phyllanthaceae.

Den blir opptil 2 m høy. Bladene er enkle og ovale og sitter spredt. Den er særbu med egne hann- og hunnbusker. De små, grønne blomstene sitter i bladhjørnene. Frukten er en bærlignende kapsel som er 3,5–4 mm i diameter. Arten vokser på elvebredder 20–800 moh. Den er utbredt i Portugal og vestlige Spania innenfor nedslagsfeltene til elvene Guadalquivir, Guadiana, Tajo og Duero.

Flueggea tinctoria kan være en relikt fra floraen som vokste ved bredden av Tethyshavet. Den er ikke nært beslektet med den vidt utbredte Flueggea virosa, men er derimot svært lik Flueggea acicularis fra sørvestlige Kina.

 Referanser 

 Eksterne lenker 


Kategori:Vierordenen